Fransiya politsiyasi Ronalduni ko‘chada kichik hojat qilayotganda tutib oldi

Fransiyaning San-Trope shahri politsiyasi Madridning “Real” klubi futbolchisi Krishtianu Ronalduni shahar ko‘chalaridan birida kichik hojatini chiqarayotganda ko‘rib qolib, unga og‘zaki ogohlantirish berdi, deb xabar qilmoqda The Daily Mirror.

Qayd etilishicha, voqea 1-iyun tongida sodir bo‘lgan. Portugaliyalik futbolchi do‘stlari bilan Le Quai klubidan chiqib, mehmonxonaga yo‘l olgan vaqtda Ronaldu ko‘chadagi avtomobillardan birining ortiga o‘tib kichik hojat qilgan.

Politsiyachilar Ronalduning oldiga kelib, jamoat joyida bunday harakat mumkin emasligini ma’lum qilgan va bu hududni tark etishni so‘ragan. Futbolchi politsiyachilarning ko‘rsatmasiga bo‘ysunib, voqea joyini tark etgan.